[{"text_idx": "#000001", "text": "\u201cOnd gwelir (yn ogystal) mai wedi dod i farw y mae Iesu; yn wir, mae pob un o\u2019r Efengylau\u2019n rhoi sylw manwl i ddigwyddiadau ei wythnos olaf ar y ddaear. Drwy ei farwolaeth y cyflawna unwaith ac am byth y gwaith achubol a ymddiriedwyd iddo.\u201d \u2013 Y Beibl Canllaw, 2014"}, {"text_idx": "#000002", "text": "Pam ddaeth Iesu i\u2019r byd? Mae\u2019r dyfyniad o\u2019r Beibl Canllaw yn esbonio i ni mai i farw ddaeth Iesu. Ond pam fyddai Duw mawr pwerus eisiau dod i\u2019n byd bach ni er mwyn marw?"}, {"text_idx": "#000003", "text": "Esbonia\u2019r Beibl bod rhaid talu pris am y pethau drwg (pechod) rydyn ni i gyd yn eu gwneud. Mae\u2019r pris am hyn yn ddrud iawn - marwolaeth. Ond, gan fod Duw yn ein caru ni GYMAINT, fe ddaeth e i lawr i\u2019r byd er mwyn talu\u2019r pris am ein bywydau ni, ei hun! Dyma beth a elwir y \u201cgwaith achubol\u201d yn y dyfyniad. Dewisiodd Duw farw, er mwyn i ni gael cyfle i gael ein hachub!"}, {"text_idx": "#000004", "text": "Ond, mae e fyny i ti. Wyt ti am dderbyn y gwahoddiad i gael dy achub? Mae cyfle gennyt ti i ddewis- ai ti sydd am gymryd y cyfrifoldeb am y pethau drwg rwyt ti wedi eu gwneud, neu wyt ti am ymddiried yn Iesu?"}, {"text_idx": "#000005", "text": "Os wyt ti am wybod mwy, danfona neges yma, neu ar ein cyfryngau cymdeithasol neu dilyna ni ar Instagram / Facebook. Byddwn ni wrth ein boddau yn ceisio bod o help os hoffet ti holi unrhywbeth."}, {"text_idx": "#000006", "text": "Rhif elusen / Charity Number: 1165876"}]